钦定古今图书集成/明伦汇编/官常典/第009卷 > 夏后氏
## 钦定古今图书集成/明伦汇编/官常典/第009卷 > 夏后氏

### 帝启封子于卫为五观

按：《竹书纪年》：“启十一年，放王季子武观于西河。十五
年，武观以西河叛，彭伯寿帅师征西河，武观来归。”

〈注〉“武观”即“五观。”〈按五观竹书似止一人而路史作五人且放封各异俱存以备参考〉

按《路史》：“帝启子太康，厥弟五人，分封于卫，是为五观。”

〈注〉《楚语》云：“夏有五观，与朱、均、管、蔡并列，知为姒姓。

帝相封，其支于邓。”

### 按路史帝仲康立十八岁崩子帝相立其支封邓

### 帝少康封庶子无馀于越

按《史记越王勾践世家》：“越王勾践，其先禹之苗裔，而
夏后少康之庶子也。封于会稽，以奉守禹之祀，文身
断发，披草莱而邑焉。”

〈注〉贺循《会稽记》云：“少康其少子号曰于越”，越国之称始此。《越绝记》云：“无馀都会稽山南故越城是也。”

按《吴越春秋》，“启即天子之位，治国于夏，使使以岁时
春秋而祭禹于越，立宗庙于南山之上。禹以下六世
而得帝少康，少康恐禹祭之绝祀，乃封其庶子于越，
号曰无余。无余始受封，人民山居，虽有鸟田之利，租
贡才给”宗庙祭祀之费，乃复随陵陆而耕种，或逐禽
鹿而给食无余质朴不设宫室之饰，从民所居。春秋
祀禹，墓于会稽。

按《通鉴前编》：“夏少康五十有二岁，封庶子无馀于越，
以奉先王墓祀。”

====帝杼封弟曲列于缯====按《路史》：“帝杼即位五岁，征东海，伐三寿，乃封其仲曲
列于缯。”

### 夏有天下其后分封同姓有夏后诸国

按《史记·夏本纪赞》：“禹为姒姓，其后分封，用国为姓，故
有夏后氏、有扈氏、有男氏、斟𬩽氏、彤城氏、褒氏、费氏、
杞氏、缯氏、辛氏、冥氏、斟氏、戈氏。”

〈注〉《徐广》曰：“一云斟氏、寻氏。”

按《路史》：“禹初，姒姓，其后分封，以国为氏，有泊氏、弗氏、
𨚓氏、鬻氏、冥氏、鄍氏、褒氏、沈氏、男氏，有南氏、肜氏、肜
城氏、姒氏、弋氏、纶氏。”